ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
16 ต.ค. 2558

สรุปภาวะตลาดภาคเช้า : SET อ่อนตัว – SET กลับมาอ่อนตัว หลังขึ้นโดดเด่นเมื่อวาน ส่วนเช้านี้เหมือนหนังคนละม้วน ซึ่งหุ้น BAY ที่นำตลาดขึ้นมาก่อนหน้านี้ เริ่มมีแรงขายออกมา กดดัน SET ให้เสียขบวน และสร้าง Sentiment ลบต่อตลาด นอกจากนี้อาจมีความกังวลส่วนหนึ่งจาก ตัวเลข GDP จีนในวันจันทร์หน้า ซึ่งไม่ค่อยดีนัก กดดัน SET ปิดตลาดภาคเช้าที่ระดับ 1418.07 จุด, -7.25 จุด ด้วยมูลค่าซื้อขายที่ระดับ 2.3 หมื่นลบ. กลุ่มหลักแบงก์ และ ICT กดดันตลาด ปิดลบ -1.5% และ -1.0% ตามลำดับ ส่วนพลังงาน ปิดบวกเล็กน้อย +0.2% ด้านตลาดภูมิภาคบวกลบคละเคล้า
กลยุทธ์ที่แนะนำ :ช่วงบ่าย: การอ่อนตัวไม่ควรต่ำกว่า 1412 จุด เพื่อ Sentiment ที่ดี และปรับขึ้นได้ต่อในสัปดาห์หน้า โดยแนวต้านอยู่ที่ 1430 และ 1440 จุด ตามลำดับ ส่วนกรณีหลุดต่ำกว่า คาด SET มีแนวโน้มกลับลงมาหาบริเวณ 1400 จุด อีกครั้ง ประเด็นสำคัญวันจันทร์หน้า ติดตาม GDP จีน ใน 3Q15 กลยุทธ์ ซื้อขายเก็งกำไร แต่หาก SET ต่ำกว่า 1412 จุด ควรขายลดพอร์ตบ้าง